# Bronius Laurinavičius

### Straipsnis iš Vikipedijos, laisvosios enciklopedijos.

Bronius (Bronislovas) Laurinavičius (1913 m. liepos 16 d. Gėliūnų kaime, Gervėčių parapijoje – 1981 m. lapkričio 24 d. Vilniuje) – kunigas, Lietuvos Helsinkio grupės narys.

## [taisyti] Biografija

1937 m. baigė Vilniaus gimnaziją.

Įstojo Vilniaus kunigų seminariją, ją baigė ir 1944 m. birželio 4 d. buvo įšventintas kunigus.

1944 – 1956 m. buvo vikaru Švenčionyse.

1945-1948 m. kunigavo Ceikiniuose. Ten dirbdamas sunkiomis pokario sąlygomis atnaujinimo ir praplėtė Ceikinių bažnyčią.

1948 m. buvo perkeltas į Kalesninkus, kur dirbo iki 1956 m. Jo rūpesčiu bažnyčioje buvo sudėtos naujos grindys, įtaisyti nauji suolai, visa bažnyčia išdažyta ir išdekoruota paveikslais. įtaisyti nauji kryžiaus keliai, pastatyti visi 3 altoriai, įvestos lietuviškos pamaldos.

1956 m. kun. B.Laurinavičius buvo perkeltas į Švenčionėlius. Naujasis klebonas ėmėsi pabaigti statyti pradėtą Šv. Edvardo bažnyčią. Bažnyčia buvo užbaigta 1959 m. ir pašventinta.

1968 m. kun. Laurinavičius sovietinės valdžios įsakymu iškeliamas į Adutiškį.

Adutiškio Švč. Mergelės Marijos Škaplierinės bažnyčioje kun. Laurinavičius sudėjo naujas grindis – parketą. Bažnyčią perdažė ir išpuošė dekoratyviniais paveikslais. Prie didžiojo altoriaus iš abiejų pusių padarė vitražus. Taip pat įtaisė naujus kryžiaus kelius, naujas vėliavas, šventoriuje – dekoratyvines vazas. Suorganizavo vaikų chorą. Bažnyčioje buvo įrengtas apšildymas.

1981 m. lapkričio 24 d. kun. B.Laurinavičius tragiškai žuvo Vilniuje.

1988 m. lapkričio 25 d. kun. B.Laurinavičiaus palaikai buvo perkelti iš Adutiškio į Švenčionėlius, kaip jis pageidavo testamente.

Rodomas puslapis "http://lt.wikipedia.org../../../b/r/o/Bronius_Laurinavi%C4%8Dius_2337.html"

Kategorija: Lietuvos kunigai

##### Views

- Straipsnis
- Aptarimas
- Dabartinė versija

##### Paieška